**ОПИС НА НАДЛЕЖНОСТИ**

**(TERMS OF REFERENCE)**

**изработка на два годишни извештаи поврзани со напредокот на земјата во процесот на пристапување кон Европската Унија кои се следат во Кластер 1 – Темелни вредности, со фокус на владеење на правото и слободата на изразување**

**За проектот**

Проектот „Тренинг – Академија за новинари и медиумски работници – Т-АЈМ“ (02.2023 – 01.2026), поддржан од страна на Европската Унија, а во реализација на Здружението на новинарите на Македонија (ЗНМ) и партнерските организации Иницијативата за Европски перспективи (ИЕП) и Европската федерација на новинари (ЕФЈ), има за цел да придонесе за подобрување на општествените можности кои се важни за создавање на поволна средина за остварување на правата за слобода на изразување и слобода на медиумите. На овој начин исто така ќе се зајакне безбедноста на новинарите, истовремено нудејќи поддршка според потребите, и механизми за зајакнување на капацитетите на целните групи и промовирање на новинарството како двигател на слободниот проток на информации за (општествен) развој.

Специфичните цели на овој проект се:

1. Формирање тренинг академија за новинари и медиумски работници (Т-АЈМ);

2. Преку програмата за мали грантови, давање поддршка на локалните граѓански организации кои што работат на афирмација на слободата на изразување како еден од клучните фактори за пристапување во ЕУ;

3. Застапување засновано на факти и организирање промотивни кампањи за слободата на изразување како поттикнувач и олеснувач на процесот (на општествениот) развој и пристапувањето во ЕУ

Клучните целни групи на овој проект се новинарите и медиумските работници, граѓанските организации , институциите - носители на политики и одлуки, општата јавност.

**Цел за повикот**

Според извештаите на ЕК за [2022](https://neighbourhood-enlargement.ec.europa.eu/document/download/48ba61f0-41ae-4cff-9517-29fac190f4bd_en?filename=North%20Macedonia%20Report%202022.pdf) и [2023](https://neighbourhood-enlargement.ec.europa.eu/system/files/2023-11/SWD_2023_693%20North%20Macedonia%20report.pdf) година, Северна Македонија е релативно подготвена во областа на слободата на изразување. *Земјата треба да продолжи да работи на ревидирање на правната рамка со која се уредуваат медиумите во согласност со правото на ЕУ, имплементација на стратегијата за реформи на јавниот радиодифузен сервис и навремено да се адресираат сите случаи на закани и акти на насилство врз новинарите, како и да се осигура дека сторителите ќе бидат изведени пред лицето на правдата.*

Како што е наведено и во повеќе други релевантни меѓународни ([US Department of State](https://www.state.gov/reports/2022-country-reports-on-human-rights-practices/), [RsF](https://rsf.org/en/country/north-macedonia), [Amnesty International](https://www.amnesty.org/en/documents/pol10/5670/2023/en/)) и национални ([2022 National report](https://znm.org.mk/wp-content/uploads/2023/03/MK-ENG-2022.pdf), [2022 Journalists’ Safety Index](https://znm.org.mk/wp-content/uploads/2023/06/MK-ENG.pdf), [Media Freedom in North Macedonia: Fragile Progress](https://znm.org.mk/wp-content/uploads/2023/10/EN-Fact-Finding-PFM-Report-251023-web.pdf) , [Shadow Report for Chapter 23](https://epi.org.mk/wp-content/uploads/SH-report_2023_eng.pdf)) извештаи, состојбата со новинарството во Северна Македонија, и покрај одредени подобрувања на општата климата за независноста на медиумите, останува кревка. Поларизација, недостаток на плурализам, лошите работни услови и неодржливоста на преголем број медиумски компании го карактеризираат општиот медиумски пејзаж во земјата.

Во тој контекст, целта на овој повик е ангажирање на надворешни соработници/експерти (**физички лица** (самостојно или конзорциум / тим од двајца до тројца надворешни соработници /експерти) **или правни лица)** за изработка на **годишни извештаи за 2024 година и 2025 година**, поврзани со следење на напредокот на земјата во процесот на пристапување кон Европската Унија кои се опфатени во **Кластер 1 – Темелни вредности, со фокус на владеењето на правото и слободата на изразување, медиумските права и слободи и безбедноста на новинарите и медиумските работници.**

**Задачи:**

Клучните задачи и одговорности на избраниот понудувач вклучуваат:

* **Подготвителни активности**: преглед на сите релевантни документи (закони, истражувања на темата, владини стратегии како и достапни секундарни податоци (останати анализи, извештаи, новинарски текстови) поврзани со состојбата на владеењето на правото и слободата на изразување, медиумските права и слободи и безбедноста на новинарите и медиумските работници.

*Продукт 1: Изработена методологија и структура за извештајот*.

* **Пишување на извештајот**: По одобрување на методологијата и структурата на извештајот, изработка на годишниот извештај за состојбите и напредокот кои се следат во Кластер 1 – Темелни вредности, со фокус на владеењето на правото и слободата на изразување, медиумските права и слободи и безбедноста на новинарите и медиумските работници, со сумирани наодите и препораки, укажувајќи на клучните чекори што би требало да се направат со цел подобрување и напредок во оваа сфера.
* **Анекс кон извештајот**: Преглед на користена литература.

*Продукт 2: Два годишни извештаи за 2024 и 2025 година за напредокот под Кластер 1 – Темелни вредности, со фокус на владеењето на правото и слободата на изразување, медиумските права и слободи и безбедноста на новинарите и медиумските работници*

Годишниот извештај, интегрално, треба да биде од 15 до максимум 20 страници (36,000 карактери бруто) на македонски јазик.

Годишните извештаи ќе бидат преведени на албански и на англиски јазик, и ќе бидат промовирана и дистрибуирана до јавноста, носителите на политики и одлуки, како и меѓународната донаторска заедница преку активностите за промоција и видливост планирани во рамки на проектот.

**Потребни квалификации**

Заинтересираните понудувачи треба да ги исполнат следниве минимални услови:

* Универзитетска диплома од областа на општествените науки (правни, политички, новинарство, безбедност, и други сродни области). Предност ќе имаат кандидатите со завршени магистерски или докторски студии.
* Солидни познавања за начинот на функционирање на Европската Унија, механизмите, политиките, и другите инструменти поврзани со владеењето на правото и слободата на изразување во процесот на пристапување на земјите кандидати кон Европската Унија**,**
* Повеќе од 10 години искуство во истражување и следење на медиумските политики и законските аспекти за состојбите во земјата, и напредокот во областа на владеењето на правото и слободата на изразување
* Најмалку две спроведени анализи / истражувања од областа на слободата на изразување и состојбите со медиумите во земјава
* Одлични аналитички и вештини за пишување

**Напомена:** **Заинтересираните кандидати треба да достават професионална биографија, со референци за претходно искуство и предлог за методологија, на најмногу две страни, А4 формат.**

**Времетраење на ангажманот**

**За изработка на два годишни извештаите (28 работни денови):**

|  |  |  |
| --- | --- | --- |
| **Задачи**  | **Година 1** | **Година 2** |
| Подготвителни активности  | 7 дена | 7 дена |
| Изработка на извештајот | 7 дена | 7 дена |
| Вкупно | 14 дена | 14 дена |

Периодот за реализација (спроведувањето на задачите и испорака на два годишни извештаи) е од 31 јули 2024 година до 30 септември 2025, и изнесува вкупно 28 непоследователни работни денови, односно по 14 непоследователни работни денови по годишен извештај, и почнува со датумот на потпишување на договорот, но не подоцна од 31 јули 2024.

**Финансиски надомест**

Максималниот буџет за оваа набавка изнесува 7,000 ЕУР бруто во денарска противвредност (28 денови х максимално 250 ЕУР бруто во денарска противвредност за еден експертски ден) и ги вклучува сите трошоци што можат да се појават во текот на извршувањето на работата.

Предвидениот износ е пресметан врз основа на просечната пазарна цена за ваков тип на услуга.

Плаќањето ќе биде распределено на две годишни рати по извршена работа на сите задачи од договорот и барањето за набавка на услуга и ќе се врши според следнава динамика:

|  |  |  |
| --- | --- | --- |
| **Рата**  | **Година 1** | **Година 2** |
| 100% по извршена работа  | 14 дена | 14 дена |
| Вкупно | 14 дена | 14 дена |

**ТАБЕЛА ЗА ОЦЕНКА НА ПОНУДА ЗА НАБАВКА НА БАЗА НА ГЛОБАЛНА ЦЕНА**

Референтен број: IPA/2022/441-824-ИЕП – 006

Наслов на проектот: „**Тренинг-Академијата за новинари и медиумски работници Т-АЈМ“**

Лот: 5.2.4 – Изработка на годишен извештај за напредокот под Кластерот 1 – Темелни вредности во процесот на пристапување (Реф. А3.4.)

**Оценување на техничкиот капацитет:**

|  |  |
| --- | --- |
| **Проценка на технички капацитет (Вкупно поени):** | **/ 100** |
| **Компетентност** | **/30** |
| Универзитетска диплома (правни, политички, новинарство, безбедност, и други сродни области) или најмалку 10 години докажано искуство / експертиза во областа на владеењето на правото и слободата на изразување; Одлични аналитички и вештини за пишување | /30 |
| **Предлог за програма** | **/35** |
| Релевантност на предлог-методологијата | **/**35 |
| **Претходно искуство** | **/35** |
| Истражување и следење на медиумските политики и/или законските аспекти поврзани со безбедноста и правата на новинарите, слободата на изразување и медиумската независност; Најмалку две спроведени анализи / истражувања од областа на слободата на изразување и состојбите со медиумите во земјава | /35 |

Максималниот број поени што може да се добие при проценка на техничките капацитети е 100. Минималниот број на поени што понудувачот треба да ги постигне при проценка на техничките капацитети со цел понудата дополнително да се разгледа е 80.

На понудата со најголем број поени се доделува максималниот бројот на бодови, односно 80. Другите понуди добиваат број на поени за успешност, пресметани според следнава формула: Технички резултат = (вкупен број на поени постигнати при проценка на предметната техничка понуда) / (вкупен број на бодови постигнати при проценка на најдобрата техничка понуда) x 80.

**Оценување на финансиската понуда:**

|  |  |
| --- | --- |
| **Оценка на финансиска понуда (Вкупно поени):** | **/ 20** |
| Цена  | /20 |

Понудата со најниска цена добива најголем број на бодови, односно 20. Другите понуди добиваат број на бодови за успешност според следнава формула: Финансиски резултат = (најниска цена / цена на понуда што се разгледува) x 20

**Критериум за доделување на договор:**

Критериум за доделување на договорот е најдобрата вредност за парите. Најдобрата вредност за парите се одредува со проценка на техничките капацитети и цената, во сооднос 80 /20 (бодови).

Со собирање на бодовите за техничките капацитети и за финансиската понуда, се добива вкупниот број на освоени поени според кои се рангираат понудите.